﻿ लोकसभा चुनाव 2019 LIVE: रोड शो के बाद सोनिया गांधी ने रायबरेली से किया नामांकन, पीएम मोदी पर गरजे राहुल, lok sabha chunav 2019 news updates sonia gandhi and smriti irani road show
लोकसभा चुनाव 2019 : पहले चरण की वोटिंग खत्म, कुछ जगहों पर छिटपुट हिंसा की घटनाएं
Updated Apr 12, 2019 | 00:07 IST | टाइम्स नाउ डिजिटल
यूपी की अमेठी और रायबरेली सीट इन दिनों चर्चा में है। अमेठी में स्मृति ईरानी, कांग्रेस अध्यक्ष राहुल गांधी के खिलाफ दम लगा रही हैं तो सोनिया गांधी रायबरेली से चुनावी मैदान में हैं।
नई दिल्ली: लोकतंत्र के महाउत्सव में छिटपुट हिंसा के बीच मतदाताओं ने अपने मताधिकार का इस्तेमाल किया है। इन सबके बीच रायबरेली से कांग्रेस की पूर्व अध्यक्ष सोनिया गांधी ने नामांकन दाखिल किया। अमेठी से बुधवार को कांग्रेस अध्यक्ष राहुल गांधी ने नामांकन दाखिल किया था और पीएम मोदी पर निशाना साधा था।
पहले चरण के लिए हुई वोटिंग के दौरान कुछ जगहों पर छिटपुट हिंसा की घटनाएं सामने आईं वहीं कुछ जगहों पर ईवीएम में गड़बड़ी की भी शिकायतें आईं वहीं आंध्र प्रदेश में झड़प और महाराष्ट्र में आईईडी ब्लास्ट में दो लोगों की मौत की खबर है।
#IndiaElections2019 voter turnout: Arunachal Pradesh (2 seats) - 66%, Bihar (4 seats) - 50%, Lakshadweep (1 seat) - 66%, Maharashtra (7 seats) - 56%, Meghalaya (2 seats) - 67.16%, Odisha (4 seats) - 68%, Uttar Pradesh (8 seats) - 63.69%. Final turnout is expected to rise. pic.twitter.com/c8AR8OSx5q
इजाजत के बगैर सभा करने से रोके जाने पर एक पुलिस सब - इंस्पेक्टर और कुछ सिपाहियों की कथित रूप से पिटाई करने के आरोप में इटावा से भाजपा प्रत्याशी राम शंकर कठेरिया और पार्टी के दो विधायकों समेत 30 लोगों के खिलाफ एक मामला दर्ज किया गया है।
सोनिया गांधी रायबरेली में अपना नामांकन दाखिल कर अली मियां के आवास पर पहुंचीं, अली मियां लखनऊ स्थित नदवा मदरसे के जाने माने इस्लामिक विद्धान हैं जिनका निधन 1999 में हो गया था। सोनिया गांधी अपना ंनामांकन भरते समय हर बार ऐसा करती हैं। गौरतलब है कि सोनिया ने नामांकन दाखिल करने से पहले परंपरागत रूप से पूजा की थी।
रवि दत्त मिश्रा जो बीजेपी के सदस्य रहे थे और बाद में समाजवादी पार्टी सरकार में मंत्री भी रहे थे आज प्रियंका गांधी के सामने कांग्रेस में शामिल होने की घोषणा की और पार्टी की सदस्यता ले ली। रवि दत्त स्मृति ईरानी के बेहद खास बताये जाते हैं।
Ravi Dutt Mishra, who was a member of BJP and later a minister in Samajwadi Party govt, joins Congress is presence of Congress general secretary in-charge of UP (East), Priyanka Gandhi Vadra pic.twitter.com/hslDkuvSlA
रायबरेली में कांग्रेस की पूर्व अध्यक्ष सोनिया गांधी ने रोड शो में दमखम दिखाने के बाद अपना नामांकना दाखिल कर दिया है इस मौके पर सोनिया गांधी के साथ उनके बेटे और कांग्रेस अध्यक्ष राहुल गांधी और बेटी प्रियंका गांधी मौजूद रहे।
Earlier visuals: Sonia Gandhi filed her nomination from Raebareli. Rahul Gandhi, Priyanka Gandhi Vadra & Robert Vadra also present. #IndiaElections2019 pic.twitter.com/i1CKJBawC9
सोनिया गांधी ने नामांकन दाखिल करने से पहले पूजा पाठ की और अब रायबरेली की सड़कों पर अपना दम दिखा रही हैं। उनके साथ उनका पूरा परिवार साथ में है। इस मौके पर कांग्रेस अध्यक्ष राहुल गांधी ने पीएम मोदी पर निशाना साधा।
उन्होंने कहा कि इतिहास गवाह है कि भारतीय राजनीति में कुछ ऐसे लोग थे जिन्हें गुमान था कि वो इस देश के लोगों से बड़े हैं और वो कभी पराजित नहीं हो सकते हैं। पीएम मोदी को कुछ ऐसा ही लगता है कि वो अपराजेय हैं लेकिन यह चुनाव उन्हें सबक सिखा देगा।
Raebareli: Sonia Gandhi holds a roadshow ahead of filing nomination from Raebareli. #IndiaElections2019 pic.twitter.com/nIg1Ym2Gri
अमेठी में बीजेपी प्रत्याशी और केंद्रीय मंत्री स्मृति ईरानी के समर्थन में सीएम योगी आदित्यनाथ रोड शो कर रहे हैं। सड़कों के दोनों तरफ कार्यकर्ताओं और समर्थकों की भारी भीड़ है।
नामांकन से पहले सोनिया गांधी ने पूजा पाठ की। इस मौके पर उनके परिवार के सभी लोग मौजूद रहे। बता दें कि वो नामांकन दाखिल करने से पहले रोड शो भी करेंगी।
Sonia Gandhi performs 'havan' ahead of filing nomination from Raebareli. Rahul Gandhi and Priyanka Gandhi Vadra also present #LokSabhaElections2019 pic.twitter.com/5QFXDiYILS
नामांकन से पहले केंद्रीय मंत्री और बीजेपी नेता स्मृति ईरानी ने अमेठी में पति जुबिन ईरानी के साथ पूजा और हवन किया। नॉमिनेशन फाइल करने के दौरान उनके साथ सीएम योगी आदित्यनाथ भी मौजूद रहेंगे। वहीं कांग्रेस की पूर्व अध्यक्ष सोनिया गांधी भी आज रायबरेली से अपना नामांकन फाइल करेंगी। इन दो हाइ-प्रोफाइल सीटों पर आज दिन भर की हलचल बनी रहेगी।
Amethi: Union Minister and BJP leader Smriti Irani and her husband Zubin Irani perform 'pooja' ahead of her filing nomination from Amethi parliamentary constituency #LokSabhaElections pic.twitter.com/MBpGLEbYpX
चुनाव के मद्देनजर सोनिया गांधी 11 अप्रैल को नामांकन दाखिल करेंगी, जैसा कि अनुमान है कि कांग्रेस पार्टी की पूर्व अध्यक्षा का नामांकन खासी भीड़भाड़ और धूमधाम के साथ होगा, कांग्रेस कार्यकर्ता इसको लेकर बहुत उत्साहित हैं।
उत्तर प्रदेश के यशस्वी मुख्यमंत्री श्री @myogiadityanath जी की गरिमामयी उपस्थिति में कल 11 अप्रैल को अमेठी की जन आकांक्षाओं व अपेक्षाओं की पूर्ति हेतु मैं अपना नामांकन दाखिल करूँगी। आप सभी से निवेदन है की सपरिवार पधार कर मुझे अपना स्नेह व आशीर्वाद प्रदान करें। pic.twitter.com/UnIy6d5Zaf
— Chowkidar Smriti Z Irani (@smritiirani) April 10, 2019
बताया जा रहा है कि नामांकन से पहले सोनिया गांधी अपने परिवार के साथ कांग्रेस पार्टी दफ्तर में पूजा और हवन करेंगी इसके अलावा नॉमिनेशन से पहले सोनिया गांधी रोड शो भी निकालेंगी इसके बाद तकरीबन दो बजे के आसपास सोनिया गांधी रायबरेली कलेक्ट्रेट में नामांकन दाखिल करेंगी।